“ Башҡорттарҙың килеп сығышы һәм башҡорт халҡының формалашыуы ” бүлегендә б.э. 1 ‑ се мең йыллығының 2 ‑ се ярт . — 16 б . Көньяҡ Уралда барған этник процестар тасуирлана , башҡорт халҡы этногенезының төп 5 этабы айырып күрһәтелә , башҡорттарҙың формалашыуында ҡатнашҡан төрки ҡәбиләләрҙең , фин- уғыр ҡәбиләләренең һ.б. ырыу һәм ҡәбиләләрҙең күсеп йөрөү юлдары тергеҙелә , башҡорт һәм венгр ҡәбиләләренең үҙ-ара бәйләнеше проблемаһы ( ҡара : Бөйөк Венгрия , Боронғо венгрҙар ) һ.б. яҡтыртыла .